**Köznevelési statisztikai gyorstájékoztató**

**a 2018/2019. tanév eleji adatgyűjtés előzetes adataiból**

2018. december 20.

A 2018/2019. tanévben a köznevelésben nappali rendszerű oktatásban és felnőttoktatásban összesen 1 millió 559 ezer gyermek, tanuló vesz részt, közülük általános iskolai és középfokú felnőttoktatásban 87 ezren tanulnak. A tankerületi központok által fenntartott intézményekben 705,7 ezer (45,3 %), a szakképzési centrumokban 217,6 ezer (14 %), az egyéb állami szervek intézményeiben 40,7 ezer (2,6 %), a nemzetiségi önkormányzatok által fenntartott intézményekben 16,6 ezer (1,1 %) fő a gyermekek, tanulók létszáma. Önkormányzati fenntartású intézményekben (óvodákban) 282,3 ezer (18,1 %) fő a gyermekek létszáma. Az egyházi fenntartású intézményekben 215,9 ezer (13,9 %), az alapítványi, illetve egyéb magán fenntartású intézményekben 80 ezer fő (5,1 %) részesül óvodai nevelésben, iskolai oktatásban.

A 2018/2019. évben a köznevelési intézményekben a fő munkaviszony keretében (teljes vagy részmunkaidőben) foglalkoztatott pedagógusok száma összesen 169,3 ezer fő. Nevelő és oktató munkát közvetlenül segítő munkakörben (teljes vagy részmunkaidőben) összesen 38,1 ezer főt, egyéb (nem pedagógus) munkakörben pedig összesen 32,3 ezer főt foglalkoztatnak az egyes intézményekben. A köznevelésben foglalkoztatott gyógypedagógusok (beleértve a logopédust is) és konduktorok száma növekedett, jelenleg 10 058 fő.

**Óvoda**

Az óvodába járó gyermekek száma ebben az évben 326,6 ezer fő, csaknem 4 ezer gyermekkel több, mint az előző évben. 9,9 ezer sajátos nevelési igényű óvodás gyermeket integráltan, illetve gyógypedagógiai intézményben nevelnek. Az óvodai férőhelyek száma a 2018/2019. nevelési évben összesen 381,4  ezer, az előző évinél 2100-zal több. A fő állású óvodapedagógusok száma 31,3 ezer fő.

**Általános iskola**

Az általános iskolai nappali rendszerű oktatásban résztvevő tanulók száma a 2018/2019. tanévben 726,3 ezer fő, 6 ezerrel (0,8 %-kal) kevesebb az előző tanévi létszámnál. A tanulók közül a sajátos nevelési igényű tanulók száma 55,3 ezer fő, közülük az integráltan oktatottak aránya 71,1 % (előző tanévben 70,4 %), a gyógypedagógiai tanterv szerint külön osztályban oktatottak aránya pedig 28,9 %. Felnőttoktatásban 2,4 ezer fő vesz részt. Az általános iskolákban a pedagógusok száma 76,5 ezer fő. Az egy pedagógusra jutó tanulók száma az előző évihez hasonlóan 9,5 fő.

2,5 ezer súlyos és halmozottan fogyatékos tanuló fejlesztő nevelés-oktatásban teljesíti tankötelezettségét.

**Középfokú oktatás**

A nappali rendszerű oktatásban gimnáziumokban 187,6 ezren, szakgimnáziumokban 152,7 ezren, szakközépiskolákban 68,9 ezren, szakiskolákban 4,9 ezren, készségfejlesztő iskolában 2,3 ezren tanulnak, azaz gimnáziumokba a tanulók 45,1 %-a, szakgimnáziumokba 36,7 %-a, szakközépiskolákba 16,5 %-a, szakiskolákba 1,2 %-a, készségfejlesztő iskolába 0,5 %‑a jár. A 2018/2019. tanévben 2,7 %-kal csökkent a nappali rendszerű, középfokú oktatásban résztvevő tanulók száma. A középfokú felnőttoktatásban 84,8 ezren tanulnak, 9 %-kal kevesebben, mint előző évben.

2017. évben a középfokú tanulmányok befejezését követően a nappali és felnőttoktatásban együtt 68,8 ezren – az előző évinél 500 fővel többen – sikeres érettségi vizsgát, 55,3 ezren - az előző évinél csaknem 10%-kal többen - pedig sikeres szakmai vizsgát tettek.

**Alapfokú művészeti iskola**

Az alapfokú művészetoktatásban részesülő gyermekek, tanulók létszáma a 2018/2019. tanévben 232,4 ezer fő, az előző évhez képest létszámuk 2 ezer fővel csökkent. A fő állású pedagógusok száma 8,4 ezer fő.

**Kollégium**

Kollégiumi ellátásban a 2018/2019. tanévben 45,7 ezer gyermek, tanuló részesül, közülük 11,9 % sajátos nevelési igényű. A kollégiumi férőhelyek száma 61,6 ezer. A fő állású kollégiumi nevelők száma 3,2 ezer fő.

**Pedagógiai szakszolgálatok**

A pedagógiai szakszolgálatok a 2017/2018. év során 490 ezer gyermeket, tanulót láttak el, az előző évinél több mint 22 ezerrel többet.

Emberi Erőforrások Minisztériuma

Köznevelés-igazgatási Főosztály

Melléklet: Köznevelési statisztikai gyorstájékoztató a 2018/2019. tanév eleji adatgyűjtés előzetes adataiból

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Köznevelési statisztikai gyorstájékoztató** | | |  |  |  |  |  |  |  |  |  |
| a 2018/2019. tanév eleji adatgyűjtés előzetes adataiból | | |  |  |  |  |  |  |  | 2018. december 1. | |
|  |  |  |  |  |  |  |  |  |  |  |  |
| Feladatellátási helyek típusa | Gyermekek, tanulók létszáma | | | | | Fő munkaviszony keretében pedagógus munkakörben alkalmazottak | | Osztályterem, szaktanterem /csoportszoba száma összesen | Osztályok/ Csoportok száma összesen | Sikeres szakmai vizsgát tett tanulók száma | Sikeres érettségi vizsgát tett tanulók száma |
| Nappali rendszerű oktatásban | Felnőtt-oktatásban | Összesen | ebből | | Összesen | ebből nők |
| lányok | sajátos nevelési igényű |
|  | 1 | 2 | 3 | 4 | 5 | 6 | 7 | 8 | 9 | 10 | 11 |
| Óvoda | 326 593 | - | 326 593 | 157 111 | 9 862 | 31 313 | 31 182 | 15 517 | 14 980 | - | - |
| Általános iskola | 726 266 | 2 440 | 728 706 | 352 404 | 55 335 | 76 465 | 65 919 | 48 113 | 36 646 | - | - |
| Szakközépiskola | 68 863 | 25 016 | 93 879 | 34 143 | 7 803 | 6 111 | 3 013 | 4 801 | 5 395 | 22 155 | 3 880 |
| Szakiskola, készségfejlesztő iskola | 7 159 | 29 | 7 188 | 2 879 | 7 188 | 1 567 | 1 123 | 1 020 | 850 | 1 278 | - |
| Gimnázium | 187 599 | 28 046 | 215 645 | 120 282 | 2 972 | 18 564 | 13 085 | 10 913 | 7 662 | - | 39 225 |
| Szakgimnázium | 152 692 | 31 726 | 184 418 | 91 705 | 5 892 | 17 522 | 11 195 | 10 370 | 8 346 | 31 846 | 25 673 |
| Fejlesztő nevelés-oktatás | 2 478 | - | 2 478 | 1 040 | 2 478 | 409 | 396 | 247 | 202 | - | - |
| **Összesen** | **1 471 650** | **87 257** | **1 558 907** | **759 564** | **91 530** | **151 951** | **125 913** | **90 981** | **74 081** | **55 279** | **68 778** |
| Alapfokú művészeti iskola | - | - | 232 355 | 139 246 | 3 413 | 8 422 | 5 403 | 9 747 | - | - | - |
| Kollégium | - | - | 45 740 | 21 341 | 5 444 | 3 175 | 1 828 | - | - | - | - |
| Pedagógiai szakszolgálat | - | - | 489 974 | - | - | 4 890 | 4 639 | - | - | - | - |
| Utazó gyógypedagógusi, utazó konduktori hálózat | - | - | 18 469 | - | 18 469 | 830 | 800 | - | - | - | - |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Forrás: EMMI köznevelés-statisztikai adatgyűjtése | | |  |  |  |  |  |  |  |  |  |
| Az adatfelvétel eszmei időpontja: 2018. október 1. | | |  |  |  |  |  |  |  |  |  |